**Goodyear præsenterer et omfattende sortiment af overlegne sommerdæk**

**Fra kompakte citybiler til SUV'er og firehjulstrækkere: Goodyear præsenterer fem forskellige sommerdæk fra EfficientGrip- og Eagle F1-sortimentet**

**København d. 5. marts 2014 –** Inden sommersæsonen præsenterer Goodyear et bredt udvalg af sommerdæk. Sortimentet strækker sig fra EfficientGrip Compact, et dæk, der er udviklet til mindre biler, til det testvindende high performance-dæk, EfficientGrip Performance, og ultra-high performance-dækket, Eagle F1 Asymmetric 2, til SUV- dækkene EfficientGrip SUV og Eagle F1 Asymmetric SUV.

**EfficientGrip Compact — højteknologi til små biler og stærke C / B-klassifikationer inden for EU-dækmærkningsordningen**

Standarddækket, EfficientGrip Compact, har et kurvet dækmønster, der reducerer mængden af vand foran dækket, hvilket minimerer risikoen for akvaplaning. De store skulderblokke giver højere sideværts rigiditet, hvilket resulterer i bedre kurvestabilitet. Dækket vejer 5% mindre end sin forgænger, hvilket giver lavere rullemodstand. EfficientGrip Compact er tilgængelig i 26 dimensioner[[1]](#footnote-1) fra 13 til 15 tommer, og det er specifikt designet til mindre biler og citybiler. Størstedelen af dimensionerne har også modtaget EU-dækmærkets B-klassifikation for vådgreb og C-klassifikation for rullemodstand[[2]](#footnote-2).

**EfficientGrip Performance — testvinder mange gange[[3]](#endnote-1) med førende EU-dækmærke-egenskaber, hvoraf de fleste er B/A-klassifikationer[[4]](#endnote-2)**  
High performance-dækket, EfficientGrip Performance, leverer god komfort med lavere brændstofforbrug. Et innovativt, tredimensionalt blokmønster forøger dækkets kontakt med vejbanen under bremsning (ActiveGrip Technology). To forskellige gummiblandinger giver den optimale balance mellem vådgreb og rullemodstand i hele dækkets levetid (Wear Control Technology). EfficientGrip Performance leveres i 90 dimensioner fra 14" til 18" på tværs af Europa, Mellemøsten og Afrika, og har overvejende BA-klassifikationer ifht EU's dækmærkningsordning. I de nordiske lande har Goodyear EfficientGrip Performance desuden været testvinder i mange tests i de store bilmagasiner. Den store svenske tabloidavis, AftonbladetBil, har udnævnt EfficientGrip Performance til at være “best in test”. EfficientGrip Performance har også været testvinder i de store magasiner, Motor, i Norge, Tehnikamaailm, i Estland og det finske Tekniikan Maalima.

**Eagle F1 Asymmetric 2 — et højt respekteret og stærkt anbefalelsesværdigt dæk[[5]](#endnote-3)**Dette ultra-high performance-dæk leverer dynamiske køreegenskaber, glimrende stabilitet og kontrol til den krævende bilist. Eagle F1 Asymmetric 2 har A-klassificeret vådgreb[[6]](#endnote-4), hvilket er den højeste EU-dækmærkeklassifikation, som et dæk kan opnå. Dækket er udviklet med ActiveBraking Technology, det har et innovativt 3-dimensionalt blokdesign i dækkets slidbane, hvilket øger dækkets kontakt med vejbanen under bremsning. Det leverer 3% bedre vejgreb på våde veje[[7]](#endnote-5) samt bedre styrepræcision og manøvredygtighed. Slidbaneblandingen giver bedre vådgreb, men også bedre manøvredygtighed på tør vej. Eagle F1 Asymmetric 2 er tilgængelig i 67 dimensioner fra 16 til 20 tommer.

**EfficientGrip SUV — miljøvenligt dæk, der ikke går på kompromis med sikkerhed og performance**

EfficientGrip SUV er designet specifikt til SUV- og 4x4-køretøjer. Dækkets brændstofbesparende teknologi giver lavere brændstofforbrug og lavere CO2-udledning. EfficientGrip SUV fås til et stort udvalg af SUV/4x4-køretøjer lige fra luksusmodellerne og den højeste vægtklasse over standard og til de mere kompakte af slagsen. EfficentGrip SUV-dækkene sigter på at opfylde de specifikke dækbehov for denne voksende bilklasse, idet det hjælper med at reducere miljøpåvirkningen uden at gå på kompromis med ydelsen. Dækket har 10% lavere rullemodstand og 6% kortere bremselængde på våd vej sammenlignet med sin forgænger[[8]](#endnote-6). EfficientGrip SUV er tilgængelig i 17 dimensioner fra 16 til 19 tommer.

**Eagle F1 Asymmetric SUV — her er ultra performance for SUV- og 4x4-køretøjer**

Eagle F1 Asymmetric SUV er et ultra-high performance-dæk, der er designet til at reducere støj og gøre køreoplevelsen mere behagelig. Active Corner Grip Technology og en avanceret racer-slidbaneblanding maksimerer vejgreb og stabilitet. Slidbanen optimerer kontakten med vejbanen, hvilket giver bedre køreegenskaber på våd vej. Det asymmetriske design har en åben dækmønsterzone, der leder vandet væk og forhindrer akvaplaning. Eagle F1 Asymmetric SUV er tilgængelig i 9 dimensioner fra 17 til 21 tommer.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Om Goodyear  
Goodyear er en af verdens største dækproducenter. Goodyear beskæftiger omkring 69.000 personer og har 52 produktionssteder i 22 lande verden over. Virksomhedens to innovationscentre i Akron, Ohio og Colmar-Berg i Luxembourg arbejder målrettet på at udvikle state-of-the-art-produkter og -tjenester, der sætter standarden for teknologi og performance i industrien. Goodyear blev grundlagt i 1898, og virksomhedens nyudviklinger har sat standarden i bilindustrien i mere end 100 år. Du finder mere information på: [http://www.goodyear.eu](http://www.goodyear.eu/)

1. Alle dimensioner er tilgængelige på markedet. [↑](#footnote-ref-1)
2. 85% af alle tilgængelige dimensioner forventes at have BC-klassifikation, når alle dimensioner er frigivet. [↑](#footnote-ref-2)
3. Dimension 205/55R16 V: Aftonbladet Bil #3/2013 SVERIGE, TEHNIKAMAAILM #4/2013 ESTLAND, Motor #2/2013 NORGE, TEKNIIKAN MAAILMA #5/2013 FINLAND. Du finder yderligere oplysninger på www.goodyear.com [↑](#endnote-ref-1)
4. Størstedelen af dimensionerne har opnået klassifikation A for vådgreb iht. EU-forordning nr. 1222/2009, men klassifikationen kan variere ved visse dækdimensioner. Du finder flere oplysninger på: http://www.goodyear.eu [↑](#endnote-ref-2)
5. Dimension 225/45R17 W/Y: Råd & Rön nummer 2/2013, FDM Marts 2013, Stiftung Warentest nummer 3/2013. Du finder yderligere oplysninger på www.goodyear.com [↑](#endnote-ref-3)
6. Størstedelen af dimensionerne har opnået klassifikation A for vådgreb iht. EU-forordning nr. 1222/2009, men klassifikationen kan variere ved visse dækdimensioner. Du finder flere oplysninger på: http://www.goodyear.eu [↑](#endnote-ref-4)
7. Sammenlignet med den gennemsnitlige performance for tre af de nærmeste konkurrenter. Bremselængde på våd vej fra 80 km/t til 20 km/t, bremselængde på tør vej fra 100 km/t til 0 km/t, målt af TÜV SÜD Automotive i december 2010; dækdimension: 255/40R19; testbil: Audi A7; sted: Mireval (FR) og Garching (TY); rapport nr.: 76244706-1. [↑](#endnote-ref-5)
8. Testet i forhold til forgængeren af Goodyear Technical Center Luxembourg i marts 2010, dækdimension: 255/55R18 109V XL, køretøj: BMW X5 3.0D, sted: Mireval (FR) og Luxembourg (LU) [↑](#endnote-ref-6)